IPLની વર્તમાન સીઝનના 15 દિવસ થઈ ગયા છે. આ દરમિયાન દિગ્ગજ પ્લેયર્સના બેટથી ઓછા જ્યારે યુવા ખેલાડીઓના બેટથી વધુ રન નીકળ્યા છે. ક્રિસ ગેઈલ જેવા કેટલાક નામોને છોડી દઈએ તો તો મોટાભાગે યંગસ્ટર્સ જ ફ્રેન્ચાઈઝીને મેચ જીતાડી રહ્યાં છે. રોહિત, રૈના, મેક્કુલમસ, પોલાર્ડ, યુવરાજ જેવા મોટા નામો સતત નિષ્ફળ નીવડી રહ્યાં છે. આ બધાની વચ્ચે એક 20 વર્ષનો દિલ્હીનો ક્રિકેટર છવાયેલો છે. દિલ્હી ડેરડેવિલ્સના રિષભ પંતે અત્યાર સુધી 6 મેચોમાં 227 બનાવ્યા છે. તે અત્યારે IPLની વર્તમાન સીઝનમાં સૌથી વધુ ચોગ્ગા લગાવવામાં બીજા સ્થાને છે. રિષભે અત્યાર સુધી 26 ચોગ્ગા લગાવ્યા છે. જ્યારે દિગ્ગજ વિરાટ કોહલી તેનાથી પાછળ છે અને હજુ સુધી માત્ર 21 ચોગ્ગા જ લગાવી શક્યો છે.